სოლისტი (ფილმი)

სოლისტი (ინგლ. The Soloist) — 2009 წლის დრამატული ფილმი, რომლის რეჟისორია ჯო რაიტი. ფილმში მთავარ როლებში მონაწილეობენ ჯეიმი ფოქსი და რობერტ დაუნი უმცროსი. ფილმი გამოვიდა კინოთეატრებში 2009 წლის 24 აპრილს და DVD-სა და Blu-ray-ზე 5 აგვისტოს.

 ზოგადი ინფორმაცია 
ფილმი დაფუძნებულია ნათანაელ აიერსის ნამდვილ ისტორიაზე, მუსიკოსის ბიოგრაფიაზე, რომელსაც შიზოფრენია დაემართა და უსახლკაროდ დარჩა. სუსანა გრანტის სცენარი დაფუძნებულია სტივ ლოპესის წიგნზე, სოლისტი. ლოპესი (დაუნი), Los Angeles Times- ის ჟურნალისტი, აღმოაჩენს და წერს აიერსის (ფოქსი) ჩელოს ჟღერადობას, რომელიც შიზოფრენიის განვითარების შემდეგ, ქუჩებში ცხოვრობს.

 სამსახიობო ჯგუფი 

 ჯეიმი ფოქსი - ნათანაელ აიერსი
 რობერტ დაუნი უმცროსი - სტივ ლოპესი
 ქათრინ კინერი - მერი ვესტონი
 ტომ ჰოლანდირი - გრემ კლეიდონი
 ლიზა გეი ჰამილტონი - ჯენიფერი
 ნელსან ელისი - დევიდ კარტერი
 რეიჩელ ჰარისი - ლესლი ბლუმი
 სტივენ როუტი - კურტ რეინოლდსი
 ლორაინ ტუშეტი - ფლო აიერსი
 ჯასტინ მარტინი - ახალგაზრდა ნათანაელ აიერსი
 ოქტავია სპენსერი - პრობლემური ქალი

 წარმოება 
სოლისტი, რომლის რეჟისორია ჯო რაიტი, და სცენარის ავტორი სუსანა გრანტი, დაფუძნებულია სერიაზე, რომელიც დაწერა Los Angeles Times- ის ჟურნალისტმა სტივ ლოპესმა. ფილმი ნაზიტანელ ეიერს უმცროსის ისტორიაა, რომელიც შიზოფრენიით დაავადებული მუსიკოსია. ეს ისტორია საბოლოოდ გაერთიანდა ლოპესის წიგნში სახელწოდებით „სოლისტი“,  რომელიც გამოქვეყნდა 2008 წლის გაზაფხულზე. ფილმის ბიუჯეტი 60 მილიონი დოლარი იყო, რაც ორჯერ მეტია, ვიდრე რაიტის წინა ფილმის, მონანიების ბიუჯეტი. ფილმის წარმოება დაიწყო 2008 წლის იანვარში და გადაღებები ძირითადად შედგა ლოს-ანჯელესში. ზოგიერთი სცენა გადაღებულია კლივლენდში.

 ფილმის გამოსვლა 

 შემოსავალი 
მინი|254x254პქ|ფილმის რეჟისორი ჯო რაიტი
პრემიერის შაბათ კვირას, ფილმი ჩარტებში მეოთხე ადგილზე იყო და გამოიმუშავა 9 715 000 აშშ დოლარი 2 024 კინოთეატრში (საშუალოდ თეატრში 4800 დოლარი).  ფილმმა თავისი მთლიანი ბიუჯეტის მხოლოდ ნახევარი გამოიმუშავა, რაც 31 720 158 აშშ დოლარს შეადგენს. მცირე შემოსავლის მიზეზი იყო ფილმის პრემიერის გადადება და ის, რომ სოლისტი 2009 წლის ზაფხულის კინოს სეზონამდე ერთი კვირით ადრე გამოვიდა.

 კრიტიკოსთა გამოხმაურება 
Rotten Tomatoes– ზე ფილმის მაჩვენებელია 57%, 205 მიმოხილვის საფუძველზე, ხოლო საშუალო ქულა 5,95 10-დან. საიტის კონსენსუსში ნათქვამია: „მიუხედავად იმისა, რომ ფილმი გამოირჩევა ძირითადი პესონაჟების მძლავრი შესრულებით, თხრობის ფოკუსის ნაკლებობა ფილმის მაჩვენებელს ადაბლებს.“ Metacritic– ზე ფილმის საშუალო ქულაა 61 100 – დან, რომელიც ეფუძნება 33 კრიტიკოსის შეფასებებს, რაც მიუთითებს „ზოგადად ხელსაყრელ მიმოხილვებს“.  CinemaScore-ზე, სადაც ფილმებს მაყურებლები აფასებდნენ,  ფილმმა მიიღო B+ შეფასება A-დან F მაჩვენებლამდე.

შემფასებლები ზოგადად აქებენ რობერტ დაუნ უმცროსისა და ჯეიმი ფოქსის შესრულებებს, მაგრამ კომენტარს აკეთებენ ფილმის ნაკლებ თხრობით კონცენტრაციაზე. ბევრმა ჩათვალა, რომ პროექტი რაიტისთვის ცოტა „შეუსაბამობა" იყო და თვლიდნენ, რომ ეს იყო მისი ერთ-ერთი ყველაზე სუსტი ფილმი დღემდე. მას სოლისტამდე ისეთი ფიმები აქვს შექმნილი, როგორიცაა „სიამაყე და ცრურწმენა" და „მონანიება“.

hicago Sun-Times- ის წარმომადგენელმა, როჯერ ებერტმა დაწერა: „სოლისტს აქვს დრამის ყველა ელემენტი, გარდა რაღაც კულმინაციისა. ამბავი მიმზიდველია, მსახიობები კარგად ასრულებენ, მაგრამ მე არასოდეს ვიყავი დარწმუნებული, თუ რა სურდათ ეჩვენებინათ კინემატოგრაფებსს ამ ფილმის შექმნით.”

 საუნდტრეკი 
სოლისტის საუნდტრეკი გამოიცა 2009 წლის 21 აპრილს. ფილმის კომპოზიტორია დარიო მარიანელი.

 რესურსები ინტერნეტში 




სქოლიო

კატეგორია:ბრიტანული ფილმები
კატეგორია:Universal Pictures-ის ფილმები
კატეგორია:StudioCanal-ის ფილმები
კატეგორია:Participant Media-ს ფილმები
კატეგორია:DreamWorks Pictures-ის ფილმები
კატეგორია:ჯო რაიტის ფილმები
კატეგორია:ინგლისურენოვანი ფილმები
კატეგორია:ბრიტანული ბიოგრაფიული დრამატული ფილმები
კატეგორია:ამერიკული ბიოგრაფიული დრამატული ფილმები
კატეგორია:ამერიკული ფილმები
კატეგორია:2009 წლის ფილმები